Su'aalaha u badanaa cod bixiyaha 

weydiiyo (FAQs)

Maamulka doorashada Mareykanka aad ayuu u kala madax banaan yahay, gobol kasta 

wuxuu leeyahay sharciyo u gaar ah oo xakuma hababka cod bixinta. Sharciga federaalka 

wuxuu bixiyaa waxyaabaha ugu yar ee laga rabo in ay gobolada u hoggaansamo. Sidaas 

darteed, isha ugu wanaagsan xagga diiwaan gelinta iyo macluumaadka cod bixinta waa 

xafiiska doorashooyinka deegaanka.

Booqoeac.gov/vote si aad dhakhso u ogaatid linkiyada lagala xariiro bogga internetka 

doorashooyinka gobolka iyo midka deegaanka iyo si aad u heshid xafiiska 

doorashooyinka deegaanka.

Su'aalaha dheeraadka uu cod bixiyaha badanaa weydiiyo (FAQs):

• Ururka Qaranka Agaasimeyaasha Doorashada Gobolka (National Association of 

Secretaries of State) (NASS)

• Ururka Xogeyeyaasha Gobolka ee Qaranka (National Association of Secretaries of 

State) (NASS)

Sida Doorashooyinka u Shaqeyaan

Yaa mas'uul ka ah doorashooyinka gobolkeyga?

Gobol kasta wuxuu qabaa sarkaal sare oo u qaabilsan doorashada, kaasoo kor ka eega 

kaalinta kor ka eegidda ama kaalinta la-tallinta doorashooyinka gobolka iyo federaalka. 

Hase ahatee, badanaa doorashooyinka waxaa laga maamula heerka dagmada, inkastoo ay 

jiraan gobolo, magaalooyin ama xaafado fulliya doorashooyin.Ma dhacdo in labo gobol si 

isla mid ah u qabtaan doorashooyinka, mana jirto kala duwanaan gudah hal 

gobol.Doorashooyinka waxaa fullin kara hal qof ama waax, guddi ama guddiyo hoose oo 

qaabislan doorashooyinka, ama isu keenid labo hay'ad ama ka badan. 
Maamulka doorashada Mareykanka aad ayay u kala madax banaan yahiin. Mareykanka 

waxaa laga helaa in ka badan 10,000 oo ah maamulada doorashada. Cabbirka maamuladaan 

waxay u dhexeyaan magalaooyinka ugu yaryar ee tirada cod bixiyeyaasha gaaraan dhowr 

boqol iyo maamulada ugu waaweyn waddanka ee tirada cod bixiyeyaasha gaaraan in ka 

badan 5 malyan.Sarakiisha doorashada deegaanka waxay kalo isku haleyaan shaqaalaha 

goobta cod bixinta ee la tababaray (badanaa ka socda labada xisbi) ee kaalmeeya cod 

bixiyeyaasha xilliga cod bixinta hore iyo Maalinta Doorashada. Hawsha tafatiran ay qabato 

awgeed, EAC waxay bixisaa tilmaamo iyo dhaqanka wanaagsan si ay u kaalmeyso sarakiisha 

doorashada, hase ahatee sharci ahaan ma laha awoodda kor ka eegidda doorashooyinka.

In badan ka ogow qofka ka shaqeeyo doorashooyinka gobolkaada, adiga oo booqda 

eac.gov/vote.

Maxuu sameyaa shaqaalaha goobta cod bixinta? Sidee ayaan u geysan 

karaa iskaa wax u qabso?

Shaqaalaha goobta cod bixinta waxay lagama maarmaan u yahiin fullinta doorashooyinka. 

Shaqaalaha goobta cod bixinta waxay mas'uul ka yahiin furitaanka goobta cod bixinta 

subaxnimada maalinta doorashada; xaadirinta cod bixiyeyaasha iyo soo saaridda warqadaha 

cod bixinta; kaalmeynta cod bixiyeyaasha; fullinta sharciyada iyo hababka doorashada; 

xajinta silsiladda haynta warqadaha cod bixinta, qalabka cod bixinta, iyo saadka; xeritaanka 

goobta cod bixinta; iyo iswaafajinta tirada cod bixiyeyaasha soo xaadiray iyo tirada 

warqadaha cod bixinta laga dhiibtay goobtooda. 

Caadi ahaan, shaqaalaha goobta cod bixinta waxaa tababara sarakiisha doorashada 

deegaanka, waxayna u shaqeyaan sida kooxo (badanaa labada dhinac ka socda). Shaqaalaha 

goobta cod bixinta waxaa lagu dhaariyaa in ay adkeyaan sharciyada doorashada iyo in ay 

badbaadiyaan ammaanka doorashada. 

La xariir xafiiska doorashooyinka deegaankaada ama booqo helpamericavote.gov si aad u 

heshid macluumaadka ku saabsan sida leysugu qoro shaqaalaha goobta cod bixinta 

gobolkaada. 

Yaa kor ka eegi kara doorashada?

Kor ka eegeyaasha doorashada, oo marmar lagu magacaabo "kor ka eegeyaasha goobta 

cod bixinta," waaa xubno ka tirsan dadweynaha ee kor ka fiiriya talaabadaha hawsha 

doorashada. Gobol kasta waxay qabtaa sharciyo iyo habab u gaar ah oo fiirin kara 

doorashada balse guud ahaan, kuwa kor ka eega doorashada waxay ahaan karaan xubnaha 

ururka sida xisbiga siyaasadda ama kooxda aan xisbi ka tirsaneen, wakiilada musharaxa, kor 

ka eegeyaasha caalamiga, kooxaha ka soo baxa goobta cod bixinta, aqoonta ama 

wakaaladaha munaasabka federaalka iyo gobolka. 
Kaalinta daawadaha goobta cod bixinta waxay tahay in uu kor ka daawado iyo in la socdo 

doorashada, isagoo aan jebinin asturnaanta cod bixiyaha ama isagoo aan carqaladeynin 

doorashada. Gobolada waa ku kala duwan yahiin sharciyada xakuma kuwa daawada goobta 

cod bixinta. La xariir xafiiska doorashooyinka deegaanka si aad u heshid macluumaad 

dheeraad ah oo ku saabsan xuquuqda iyo mas'uuliyadda saaran kuwa fiiriya goobta cod 

bixinta bulshadaada.In badan ka ogow kor ka eegidda doorashada gobolkaada adiga oo 

booqda eac.gov/vote.

Xaggee ayaan ka heli karaa natiijadaha doorashada?

Natiijadaha hore doorashada waxaa sarakiisha gobolka u soo gudbiya maamulada 

deegaanka kaddib marka la xero cod bixinta Maalinta Doorashada. Kaddibna natiijadaha 

aan rasmiga ahayn waxaa lagu soo dhajiyaa bogga internetka gobolka kaddibna waxaa loo 

gudbiyaa meediyaha. Waa isbaddali karaan natiijadahaas hore Maalinta Doorashada kaddib 

inta sarakiisha doorashada sii wadaan tirinta dhamaan warqadaha cod bixinta xaqa loo 

leeyahay, kana mid ah warqadaha cod bixinta ku meel gaarka, warqadaha cod bixinta 

maqanaha iyo warqadaha lagu soo diro boostada, iyo warqadaha cod bixinta ay dhiibtaan 

cod bixiyeyaasha militariga iyo kuwa ku sugan dibadda. Kaddib marka dhamaan warqadaha 

cod bixinta la tiriyo, leys waafajiyo, lana shahadeeyo waxaa lagu magacaabo olole, waxaa la 

soo dhajiyaa lana soo gudbiyaa natiijadaha kama dambayska, taasoo qaadan karta dhowr 

maalin ama marmar todobaadyo.

Booqa eac.gov/vote si aad dhakhso u ogaatid linkiyada lagala xariiro bogga internetka 

doorashooyinka gobolka ama deegaanka si aad u heshid macluumaadka ku saabsan 

natiijadaha ka soo baxa doorashada gobolka.

Maxay tahay sababta natiijadaha doorashada loo baddalo habeenka 

doorashada kaddib? Goornaa ayay natiijadaha doorashada noqon 

karaan kama dambays?

Sarakiisha doorashada waxay tiriyaan tiro badan warqadaha cod bixinta habeenka 

doorashada ilaa inta suurtogalka ah, hase ahatee natiijadaha soo baxa habeenka 

doorashada ma aha rasmi mana noqon karaan kama dambays. Gobol kasta wuxuu leeyahay 

sharciyo kala duwan oo la xariira marka la tirin karo warqadaha cod bixinta lagu soo diro 

boostada, kuwa ku meel gaarka, iyo kuwa militariga iyo warqadaha cod bixinta kuwa 

daggan dibadda.Tusaale ahaan, gobolada qaar waxay u baahan yahiin dhamaan warqadaha 

cod bixinta in la soo gaarsiiyo Maalinta Doorashada (Election Day). Kuwo kale ayaa jira oo 

ogol in la tiriyo warqadaha cod bixinta haddii boostada la sumadeeyo Maalinta Doorashada 

lana qabto taariikh go'an. 

Kaddib marka la helo dhamaan warqadaha cod bixinta, waxaa bilowda hubinta ololaha. 

Badanaa, hawshaan waxaa la socda falanqeynta iskudarka cod bixinta si loo aqoonsado 
loona xalliyo kala duwanaanta tirada cod bixiyeyaasha iyo tirada warqadaha cod bixinta ee 

la dhiibtay. Inta badan gobolada waxay kaloo fuliyaan xisaab xer si loo sii xaqiijiya in 

iskudarka tirada cod bixinta tahay sax. 

Marka ololaha (iyo sida ka jirto gobolo badan, xisaab xer) la dhamaystiro, waxaa la 

shahadeeya natiijadaha ka soo baxay doorashada in ay yahiin kama dambays. Si aad u 

heshid macluumaad dheeraad ah oo ku saabsan natiijadaha doorashada, ololaha 

doorashada iyo shahaadeynta, fiiri: https://www.eac.gov/election-officials/election-resultscanvass-and-certification 

Waxaa dhici karta in tartanada qaar ama muranka dib loo tiriyo, kaddib marka la fulliyo 

hawsha shahadeynta maxaa yeelay muranka wuxu la xariiraa tiro isu soo dhaw ama waxaa 

soo codsada musharax ama koox danneysa. Dib u tirinta waxay ka duwan tahay xisaab xerka 

la xariira muran ama qeybaha hoose muranka doorashada dib loo tiriyo, kaddibna waxaa 

dhici karta in wax iska baddalaan natiijadaha rasmiga ee ka soo baxa doorashada. 

Siistemyada cod bixinta ma yahiin kuwo sugan?

Sugidda ammaanka siistemyada cod bixinta waxay lagama maarmaan u tahay 

dooraashooyin lagu kalsoon yahay. Guddiga Kaalmada Doorashada (Election Assistance 

Commission) (EAC) waxay soo saartaa tilmaamaha siistemka cod bixinta iskaa wax u qabso 

(VVSG), ee ah qodobada farsamada iyo sharuudaha, kana mid ah heerarka sugidda iyo 

anshaxa, lagana rabo in siistemyada cod bixinta la kulmaan si loo siiyo shahaadada. EAC 

waxay kaloo aqoonsan tahay goobaha cod bixinta ee tijaabiya siistemyada cod bixinta in ay 

waafaqsan yahiin heerarkaan. Ka qeybgalka tijaabinta EAC iyo brograamka shahadeynta waa 

iskaa wax u qabso, hase ahatee gobolo badan ay isticmaalaan tijaabinta iyo brograamka 

shahadeynta EAC Sidoo kale, gobolada waxay dooran karaan in ay hirgeliyaan sharuudo 

adag xagga siistemyada cod bixinta. 

Gobol kasta iyo maamul ka jira deegaanka wuxuu isticmaalaa habab macquul ah iyo qalab 

lagu badbaadiyo habka cod bixinta oo hubiya in natiijadaheeda cod bixinta lagu kalsonaan 

karo. Dhaqanka ugu wanaagsan waxaa ka mid ah in la isticmaalo qufulo, xermada muujisa 

faragelinta, kamerooyinka sekuritiga, tijaabinta siistemka doorashada ka hor iyo kaddib, 

xisaab xerka, iyo kantaroolada ammaanka internetka iyo qalabka. Gobol kasta wuxuu kaloo 

leeyahay sarkaal sare oo si rasmi ah uga shaqeeyo doorashada kaasoo suga in si adag loo 

raaco sharciyadaan iyo hababkaan. 

Talaabadaha laga qaado sugidda ammaanka caadiga siistemyada cod bixinta:

• Gadashada siistemyada cod bixinta la tijaabiyay lana siiyay shahaado

• Brograamyada loo sameeyo dhamaan qalabka sida waafaqsan sharciyada iyo xeerka 

deegaanka
• Tijaabinta sax ahaanta qalabka cod bixinta, doorashada ka hor

• Fullinta doorashooyinka lala fulliyo shaqaalaha goobta doorashooyinka labada xisbi 

iyo kor ka eegeyaasha

• Xaqiijinta iskudarka tirada warqadaha cod bixinta

• Xisaabinta warqadaha cod bixinta si loo hubsado in tirada qalabka cod bixinta tahay 

sax

• Raad reebidda iyo xaqiijinta ugu yaraan labo (fikrad ahaan ka socdo labada xisbi) 

marqaati xagga wareejinta dhamaan warqadaha cod bixinta iyo qalabka cod bixinta 

laga wareejiyo hal koox ama hal meel loona wareejiyo midka xiga 

• Adkeynta kantaroolka helitaanka sugidda ammaanka qalabka

Warqadaha cod bixinta waxay mar kasta haayo sarakiisha doorashada deegaanka ee fulliya 

doorashada. Doorashada kaddib, waxaa kaloo la rabaa in la sugo warqadaha cod bixinta si 

sugan loo keydiyo doorashada kaddib si loo fiiriyo sida in ay qeyb ka yahiin xisaab xerka 

ama dib u tirinta. Si aad u heshid macluumaad dheeraad ah oo ku saabsan ammaanka 

doorashada, fiiri: https://www.eac.gov/voters/election-security.

Booqo eac.gov/vote si aad dhakhso ula xariirtid bogga internetka doorashooyinka gobolka 

ama deegaanka si aad u heshid macluumaadka ku saabsan sugidda doorashada gobolka.

Ma ku kalsoonaan karaa natiijada ka soo baxa doorashada?

Waxaa jira hahab badan iyo hawlo oo lagu gaarsiiyo dadweynaha in lagu kalsonaan karo 

natiijadaha ka soo baxa doorashooyinka. Badanaa, gobolka wuxuu sarakiisha doorashada 

siiyaa tababar iyo tilmaamaha aqoonyaanka laga siiyo maamulka doorashada. Ku dhawaad 

dhinac kasta doorashada waxay u baahan tahay ka-qeybgalka labo ama ka badan sarakiila la 

tababbaray oo ku dhaartay in ay tiiriyaan dhamaan sharciyada doorashada iyo in ay 

ilaaliyaan ammaanka doorashada. Kuwa korka ka eega doorashada, marmarna lagu 

magacaabo "fiiriyeyaasha cod bixinta," waa joogi karaan si ay ula socdaan ama u fiiriyaan 

doorashada.

Mashiinada cod bixinta, sida skaanka warqadda cod bixinta, waa la hubiyaa kaddibna waxaa 

la siiyaa shahaadad xaqiijisa heerarka sax ahaanta. Gobolo badan waxay dalbadaan in 

siistemyada cod bixinta lagu fulliyo tijaabinta xikmadda (logic) iyo sax ahaanta, doorasho 

kasta ka hor. Baaritaanka cod bixinta kaddib, inta badan gobolada waxay kaloo dalabadaa 

xisaab xer, doorasho kasta kaddib. Inta ay socoto xisaab xerka, sarakiisha doorashada waxay 

fiiriyaan warqadaha cod bixinta si ay u xaqiijiyaan in tirada mashiinka sax tahay. Xisaabinta 

waxay hubisaa in warqadaha cod bixinta loo tiriyay sida ay ugu talo galeen cod bixiyeyaasha 

iyo in natiijadaha doorashada yahiin kuwo leysku halleyn karo. Macluumaad dheeraad ah oo 
ku saabsan xisaab xerka waxaay laga heli karaa warbixinta EAC Xisaab Xerka Doorashada 

Mareykanka oo Idil (Election Audits Across the United States). 

Booqo eac.gov/vote si aad dhakhso ula xariirtid bogga internetka doorashooyinka gobolka 

ama deegaanka si aad u heshid macluumaadka ku saabsan sida warqadaha cod bixinta loo 

tiriyo gobolkaada.

Sidee ayay sarakiisha doorashada uga hortagaan in qofna uusan 

codkiisa dhiibanin labo jeer?

Mid ka mid ah qodobada muhiimka dimoqraatiyada waxay tahay in qof kasta leeyahay hal 

cod keliya. Sarakiisha doorashada waxay qaadaan talabooyin badan si ay u hubiyaan in cod 

bixiyeyaasha dhiibtaan hal cad keliya doorashada, iyo haddii cod bixiyaha dhiibto in ka 

badan hal warqad cod bixin (taasi codkiisa ku dhiibto warqadda cod bixinta boostada 

kaddibna iskudayo in uu qof ahaan dhiibto codkiisa Maalinta Doorashada), in hal warqad 

cod bixin keliya la tiriyo. Si loo sameeyo tani, sarakiisha doorashada waxay mas'uul ka yahiin 

xajinta liisaska cod bixiyaha iminka jira oo sax ah, sidaas darteed gobolo badan ayaa 

isbarbar dhigga diiwaan gelinta iyo diiwaanada cod bixinta gobolo kale. Sarakiisha 

doorashada waxay hayaan diiwaan tafatiran oo ku saabsan marka cod bixiyeyaasha la siiyo 

warqadaha cod bixinta, iyo haddii warqadahaas cod bixinta la dhiibtay.

Haddii xaq u yeelashada cod bixiyaha aan la xaqiijin karin (tusaale, marka cod bixiyaha 

uusan ku jirin liiska cod bixiyeyaasha xaqa u yeesha, macluumaadka cod bixiyaha uusan 

dhamaystirneen ama uusan sax ahayn, ama cod bixiyaha horay boostada loogu diray 

warqadda cod bixinta loona ogolaaday in uu dhiibto codkiisa), waa dhici kartaa in loo 

ogolaado in uu codkiisa dhiibto warqadda cod bixinta ku meel gaarka ama ammaanka 

warqadda cod bixinta. Warqadaha cod bixinta ku meel gaarka waxaa laga soocaa 

warqadaha cod bixinta kale, waxaana laga shaqeyn doonaa lana tirin doonaa haddii 

sarkaalka doorashada xaqiijiyo in cod bixiyaha uu xaq u leeyahay iyo in uusan horay u 

dhiibanin codkiisa.

Marka cod bixiyaha codsado warqadda cod bixinta boostada, sarakiisha doorashada waxay 

xaqiijiyaan in codsiga uu soo jeediyay cod bixiyaha ka hor inta aan la soo saarin warqadda 

cod bixinta. Marka warqadda cod bixinta loo soo deliyo xafiiska doorashooyinka, sarakiisha 

(badanaa kooxaha labada xisbi) ayaa xaqiijiya saxiixa ama macluumaadka kale ee lagu 

aqoonsado kuna qoran warqadda cod bixinta si loo hubsado in uu dhiibtay cod bixiyaha. 

Haddii uu meesha ka maqan yahay macluumaadka loo baahan yahay ama aan la soo 

dhamaystirin, ama haddii loo baahan yahay saxiix balse uusan waafaqsaneen saxiixa ku jiro 

faylka, lama tirin doono warqadda cod bixinta. Kiisaska qaar, cod bixiyaha waxaa dhici karto 

in cod bixiyaha la soo ogeysiiyo kaddibna la siiyo fursad uu ku saxo arrinta.
Booqo eac.gov/votesi aad dhakhso ula xariirtid bogga internetka doorashooyinka gobolka 

ama deegaanka si aad u heshid macluumaad ku saabsan sida loola socdo loona tiriyo 

warqadaha cod bixinta gobolkaada.

Diiwaan Gelinta Cod Bixiyaha (Voter Registration)

Sidee ayaan isu diiwaan geliyaa si aan u dhiibto codkeyga?

Dhamaan gobolada, marka laga reebo North Dakota, waxaad u baahan tahay in lagu 

diiwaan geliyo si aad uga qeybgashid doorashada. Sharuudaha xaq u yeelashada waa 

isbadbaddalaan taasoo ku xeran gobolka, hase ahatee guud ahaan si laguu diiwaan geliyo 

kaddibna aad codkaada dhiibatid, waa in aad:

• Tahay muwaadinka Mareykan ah

• Ugu yaraan jirtid 18 sanno Maalinta Doorashada (Election Day)

• La kullantid qaar ka mid ah sharuudaha dagganaashada

Waad iska diiwaan gelin kartaa si aad qof ahaan codkaada u dhiibatid adigoo isticmaala 

boostada, iyo internetka sida ay ogol yahiin gobol badan. Haddii aan horay laguu diiwaan 

gelinin ama aad u baahan tahay in la casriyeyo diiwaankaada, hubso in aad sidaas samaysid 

ugu dambayn taariikhda gobolka qabatay. Waxaa jira dhowr gobol oo cod bixiyeyaasha u 

ogol in ay is diiwaan geliyaan Maalinta Doorashada (Election Day), hase ahatee gobolada 

qaar waxay qabaan muddo go'an ilaa 30 maalin, doorashada ka hor. 

Waxaa dhici karto in gobolada qaar u ogoladaan kuwa aan gaarin 18 sanno in ay horay isu 

diiwaan geliyaan si ay codkooda u dhiibtaan isla marka loo ogolaado. 

Booqo eac.gov/votesi aad dhakhso ula xariirtid doorashooyinka gobolka ama deegaanka 

una heshid macluumaad ku saabsan sharuudaha diiwaan gelinta. Waxaad kaloo soo dagsan 

kartaa kaddibna daabacan kartaa Foomka Diiwaan Gelinta Cod Bixiyaha Boostada Qaranka. 

Foomkaan waxaa loo adeegsan karaa diiwaan gelinta si qofka codkiisa uga dhiibto gobol 

kasta marka laga reebo North Dakota, New Hampshire, iyo Wyoming, waxaana lagu heli 

karaa 21 luqad. Si aad u soo dagsatid foomkaan, tag: https://www.eac.gov/voters/nationalmail-voter-registration-form 

Sidee ayaan u baddali karaa xisbiga siyaasadda aan ka tirsanahay?

Badanaa habka aad fu baddali kartid xisbiga siyaasadda aad ka tirsan tahay waxay la mid 

tahay habka aad isu diiwaan gelisid. 

Gobolada qaar waxay kaa rabaan in aad sheegtid xisbiga aad ka tirsan tahay waqtiga 

diiwaan gelinta, halka kuwo kale aysan la soconin xisbiga aad ka tirsan tahay. Haddii 

gobolka uu la socdo xisbiga aad ka tirsan tahay, waxaa jiri doono su'aal ku qoran foomka 
diiwaan gelinta cod bixiyaha oo loogu talo galay in aad sheegtid xisbiga siyaasadda aa ka 

tirsanaan tahay.

Gobolada qaar waxay dalbadaan in cod bixiyeyaasha iska diiwaan geliyaan xisbiga ay 

raacsan yahiin si ay codkooda uga dhiibtaan doorashooyinka musharaxiinta 

xisbiga. Doorashooyinka guud (kuwa caadi ahaan la qabto bisha Nofeembar), waxaad 

codkaada siin kartaa musharax kasta aad adiga dooneysid, iyadoo aan la fiirin xisbiga uu ka 

tirsan yahay. 

Booqo eac.gov/vote si aad dhakhso u ogaatid linkiyada lagala xariiro bogga internetka 

doorashooyinka gobolka iyo midka deegaanka, waa meesha aad ka heli kartid macluumaad 

dheeraad ah.

Sidee ayaan ku casriyeyaa macluumaadkeyga cod bixiyaha (magaca, 

cinwaanka, xisbiga siyaasadda, iwm.)?

Badanaa habka casriyeynta diiwaan gelinta cod bixinta wuxuu la mid yahay habka diiwaan 

gelinta cod bixiyaha.

Casriyey macluumaadkaada diiwaan gelinta cod bixiyaha haddii: 

• Aad guurtid 

• Aad baddashid magacaada 

• Aad rabtin in aad baddashid ka tirsanaantaada xisbiga siyaasadda 

• Aadan dhiibanin codkaada afartii sanno ugu dambaysay

Booqo eac.gov/vote si aad dhakhso u ogaatid linkiyada lagala xariiro bogga internetka 

doorashooyinka gobolka ama deegaanka si aad u heshid fursadaha diiwaan gelinta una 

dhiibatid codkaada. Waxaad kaloo soo gudbin kartaa warqadda Foomka Diiwaan Gelinta 

Cod Bixiyaha Boostada Qaranka (National Mail Voter Registration Form)adigoo ku soo 

hagaajiya xafiiska doorashooyinka deegaankaada. Foomkaan waxaa loo adeegsan karaa in 

dib leysu diiwaan geliyo si cod looga dhiibto gobol kasta marka laga reebo North Dakota, 

New Hampshire, iyo Wyoming, waxaana lagu heli karaa 21 luqad.

Sidee ayaan ku hubsan karaa macluumaadkeyga diiwaan gelinta cod 

bixiyaha?

Gobol kasta wuxuu samaystaa sharciyadiisa cod bixinta u gaarka ah, kana mid ah sida loo 

xaqiijiyo diiwaan gelintaada. Badanaa macluumaadkaada diiwaan gelinta cod bixiyaha 

waxaad ka hubsan kartaa internetka ama waxaad kala xariiri kartaa xafiiska doorashada

deegaankaada. Haddii horay laguu diiwaan geliyay si aad codkaada u dhiibatid, waxaa 

muhiim ah in aad iska hubisid in macluumaadkaada diiwaan gelinta cod bixiyaha la 

casriyeyay iyo in uu yahay sax, weliba haddii aad dhawnahaan guurtay ama aad baddashay 
magacaada. Booqo eac.gov/vote si aad dhakhso ula xariitid bogga internetka 

doorashooyinka gobolka iyo deegaanka, una heshid macluumaadka ugu tafatiran lana 

xariira meesha aad daggan thay. 

Sidee ayaan ku joojin karaa diiwaan gelinteyda cod bixiyaha?

Maamulada gobolka iyo kuwa deegaanka waxay fursado kala duwan siin karaan cod 

bixiyeyaasha raba in ay joojiyaan diiwaan gelintooda cod bixinta. Haddii aad ku jirtid 

diiwaanka si aad codkaada u dhiibatid, aadna rabtid in aad joojisid ama ka noqotid diiwaan 

gelinta, cod bixiye ahaan, waxaa taa kugu kaalmeyn karo xafiiska doorashooyinka 

deegaankaada. Booqo eac.gov/vote si aad dhakhso ula xariirtid bogga internetka 

doorashooyinka gobolka ama deegaanka, halkaas aad ka heli kartid liiska goobaha laga helo 

xafiisyada doorashooyinka. 

Sidee ayaan u soo sheegaa cod bixiye ku jira diiwaanka balse aan 

dagganeen cinwaankeyga ama cod bixiye ku jira diiwaanka oo 

dhintay?

Haddii aad heshid warqadaha doorashada loogu talogalay qof aan dagganeen 

cinwaankaada ama qof dhintay, la xariir xafiiska doorashada deegaanka si aad u ogeysiisid. 

In la casriyeyo liisaska diiwaan gelinta cod bixiyaha waxay muhiim u tahay maamulka 

doorashada. Dhamaan gobolada waxay qaadaan talabooyin la xariira casriyeynta lisaska 

diiwaan gelinta cod bixiyaha, hase ahatee marmar waxaa dhacda in xafiisyada 

doorashooyinka aysan ogeen in qofka uu guuray ama dhintay. Booqo eac.gov/vote si aad 

dhakhso ula xariirtid bogga internetka doorashooyinka gobolka ama deegaanka, halkaas 

aad ka heli kartid liiska xafiisyada doorashooyinka deegaanka.

Siyaabaha loo codeeyo

Sidee ayaan u dhiiban karaa codkeyga Maalinta Doorashada (Election 

Day)?

Dhamaan gobolada waxay fursad siiyaan xod bixiyeyaasha qof ahaan yimaada si ay u 

dhiibtaan warqadooda cod bixinta Maalinta Doorashada (Election Day). Gobolada qaar, cod 

bixiyeyaasha waxay u baahan yahiin in ay tagaan goob cayiman si ay codkooda u dhiibtaan 

Maalinta Doorashada (Election Day), halka kuwo kale ay leeyahiin xarumaha cod bixinta 

halkaas uu cod bixiye kasta oo ku sugan deegaanka uu ka dhiiban karo warqadiisa cod 

bixinta. 

Booqo eac.gov/vote si aad dhakhso ula xariirtid bogga internetka doorashooyinka gobolka 

ama deegaanka si aad u xaqiijisid haddii xaafadaada laga heli karo sanduuqyada lagu rido. 
Sidee ayaan u dhiiban karaa codkeyga goor hore?

Gobolo badan ayaa u ogol cod bixiyeyaasha in ay qof ahaan dhiibtaan warqadooda cod 

bixinta Maalinta Doorashada ka hor. Gobolada qaar, cod bixinta waqti hore waxaa la socda 

dhiibashada warqadda cod bixinta xafiiska doorashooyinka deegaanka, halka kuwa kale 

waxaad codkaada ka dhiiban kartaad goobta cod bixinta taasoo la mid ah cod bixinta 

Maalinta Doorashada (Election Day). Si aad u ogaatid haddii gobolkaada kuu ogol yahay in 

aad qof ahaan codkaada dhiibatid Maalinta Doorashada ka hor iyo meesha aad codkaada ka 

dhiiban kartid, booqo eac.gov/vote, dooro gobolkaada ama deegaan, kaddibna riix linkiga 

'Maqane/Boosto iyo/ama Macluumaadka Cod Bixinta Waqti Hore' (‘Absentee/Mail and/or 

Early Voting Information').

Sidee ayaan codkeyga uga dhiiban karaa boostada?

Gobol kasta wuxuu leeyahay sharciyo gaar ah oo ku saabsan qofka codkiisa ka dhiiban karo 

boostada. Gobolada qaar waxay u baahan yahiin cududaar si ay codkooda ugu dhiibtaan 

boostada, qaar waxay qof kasta u ogol yahiin in ay codsadaan warqadda cod bixinta 

boostada, halka qaar kalana ay toos warqadda cod bixinta ugu diraan dhamaan cod 

bixiyeyaasha. Tusalooyinka cudurdaarka waxaa ka mid noqon kara xanuun, dhaawac, itaal 

darri, waayeelnimada qaar, qofka oo dibadda uga safara bulshadiisa Maalinta Doorashada, 

arday ku qoran kulliyad kana maqan guriga, ama u shaqeeya militariga. Haddii aad codsatid 

warqadda cod bixinta boostada, hubso in aad fiirisid waqtiga ugu dambeeyo aad soo celin 

kartid warqadaada cod bixinta si loo tiriyo (sida waqtiga qiyaas ahaan loo baahan in la soo 

celiyo).

Haddii aad heshay warqadda cod bixinta maqanaha ama warqadda boostada, si taxadir leh 

u akhri tilmaamaha ku saabsan sida iyo goorta la soo celiyo warqadda cod bixinta ee lagu 

soo diro boostada. 

• Buuxi dhamaan macluumaadka la soo codsaday ee ku qoran bakhshadda soo celinta. 

Gobolada qaar waxay dalabadaan xafiiska xaqiijinta (notary) ama saxiixa marqaati 

marka uu doono in uu boostada ku soo celiyo warqadaha. 

• Haddii bakhshadaada soo celinta aysan ku qorneen in h.oray loo bixiyay kharashka 

boostada, hubso in ay shabadda ku filan tahay bakhshadda ka hor inta aadan 

warqadda cod bixinta ku soo dirin boostada. 

• Sida waafaqsan tallo jeedinta USPS, waxaad warqadaada cod bixinta soo dirtaa ugu 

yaraan hal todobaad ka hor kama dambaynta taariikhda gobolka qabtay si loo 

hubsado in ay soo gaarto xafiiska doorashooyinka waqtiga loo qabtay. 
• Sida ku xeran sharciyada maamulka iyo hababka, waxaa dhici karto in aad awood u 

yeelatid in aad qof ahaan soo celisid warqadaada cod bixinta ama ku soo ridid 

sanduuqa lagu rido ee laga helo deegaanka. 

Gobolo badan ayaa u ogolaada cod bixiyeyaasha in ay la socdaan xaaladda ay ku sugan 

yahiin warqadaha cod bixinta laguugu soo diro boostada.

Xasuusin: Sarakiisha doorashada waxay si dhab ah u tixgeliyaan waxyaabaha kuu asturan, 

waxay qaadaan talaabooyin badan si loo hubiyo in aad si gaar ah u dhiibatid codkaada. 

Sarakiisha doorashada waxay hayaan diiwaanka ku saabsan haddii aad dhiibatay warqadda 

cod bixinta, balse marna ma awodaan in ay sheegaan sida aad u dhiibatay codkaada. 

Waxaad heli karta macluumaad dheeraad ah oo ku saabsan cod bixinta boostada 

gobolkaada, kana mid ah la socoshada warqadda cod bixinta boostada haddii laga 

isticmaalo gobolkaada, bogga internetka eac.gov/vote. 

Helitaanka Cod Bixinta Boostada

Ka hubso xafiiska doorashooyinka gobolka ama deegaanka si aad u heshid macluumaadka 

ku saabsan fursadaha lagu codsado, sumadeeyo, iyo lagu soo celiyo warqadda cod bixinta. 

Si aad u heshid macluumaad dheeraad ah oo ku saabsan sida loola xariiro cod bixinta habka 

boostada, fadlan fiiri Dhaqanka Wanaagsan (Best Practices): Helitaanka Cod Bixinta 

Boostada. 

Sidee ayay u shaqeyaan sanduuqyada lagu rido (drop boxes)?

Gobolada qaar waxay cod bixiyeyaasha u ogoladaan in ay warqadahooda cod bixinta 

boostada/maqanaha ku soo celiyaan sanduuqa lagu rido ee sugan. Sanduuqyada lagu rido 

waxay meesha ka saaraan baahida loo qabo shabadda lagu soo celiyo maxaa yeelay waxay 

cod bixiyeyaasha u ogoladaan in ay warqadahooda cod bixinta toos ku soo celiyaan 

sarakiisha doorashada, baddalkii ay isticmaali lahayeen adeegga boostada. Tani waxay 

waxtar u leedahay cod bixiyeyaasha laga yaabo in aysan haysanin waqti ay warqadda 

doorashada ku soo celiyaan boostada.

Si aad u dhibatid codkaada adiga oo isticmaala sanduuqa lagu rido (drop box):

• Waxaad warqadaada cod bixinta gelisaa gudaha bakhshadda lagu soo celiyo 

warqadda cod bixinta kaddibna buuxi dhamaan macluumaadka la soo codsaday ee 

ku qoran bakhshadda soo celinta. Gobolada qaar waxay dalabadaan xafiiska 

xaqiijinta (notary) ama saxiixa marqaati marka uu doono in uu boostada ku soo 

celiyo warqadaha. 

• Waxaad warqadaada cod bixinta ku soo celisaa sanduuqa lagu rido ee 

bulshadaada.(Xasuusin: Hubso in sanduuqa lagu soo rido warqadaha aad si cad u 
soo calaameysid kuna soo qortid in laga leeyahay dagmada, magaalada, ama 

xaafadda aad adiga daggan tahay.)

• Haddii aad isticmaaleysid sanduuqa lagu rido warqadaha, hubso in aad warqadaada 

cod bixinta aad ku soo direysid boostada soona celisid ugu dambayn marka la 

go'aamiyay in la xero goobaha cod bixinta Maalinta Doorashada (Election Day). 

Gobol kasta wuxuu leeyahay sharciyo u gaar ah iyo sharuudo lagu sugo ammaanka 

sanduuqyada lagu rido. Badanaa, sharuudahaan waxaa ka mid ah qufulo ama xermo gaar 

ah, kormeerka fiidiyowga, iyo silsiladda sharuudaha haynta. Gobolada iyo goobaha qaar 

waxay sanduuqyo dhigaan gudaha dhismooyinka dawladda ama meelo sugan oo loogu 

talogalay dagmada. Sarakiisha doorashada keliya (badanaa kooxaha labada xisbi) ayaa loo 

ogol yahay in ay soo aruuriyaan warqadaha cod bixinta kaddib marka lagu rido sanduuqa. Si 

aad in badan uga ogaato side sarakiisha doorashada u sugaan sanduuqyada lagu rido, fiiri 

tilmaanta ay soo saareen EAC iyo Wakaaladda Cybersecurity and Infrastructure Agency 

(CISA) kana shaqeyso isticmaalka iyo ammaanka sanduuqyada lagu rido. 

Booqo eac.gov/vote si aad dhakhso ula xariirtid bogga internetka doorashooyinka gobolka 

ama deegaanka si aad u xaqiijisatid haddii xaafadaada laga heli karo sanduuqyada lagu 

rido.

Aniga waxaan ahay muwaadin Mareykan balse waxaan ku noolahay 

waddan kale. Sidee ayaan codkeyga u dhiiban karaa?

Cod bixiyeyaasha militariga iyo kuwa daggan dibadda iyo qoysaskooda waxaa ka hor 

yimaada taxadi gaar ah oo la xariira cod bixinta. Badbaadinta kale, waxaa ka mid ah, in 

sharciga federaalka doono in (1) cod bixiyeyaasha militariga iyo kuwa ku maqan dibadda 

isdiiwaan gelin karaan iyo in ay elataroonig ahaan u heli karaan warqadda cod bixinta, iyo 

(2) in loo diro warqadda cod bixinta ugu dambayn 45 maalin ka hor inta aan la qabanin 

doorashooyinka federaalka. Waxaa jira gobolo badan oo qaba badbaadin dheeraad ah oo 

loogu talogalay cod bixiyeyaasha militariga iyo kuwa ku sugan dibadda xagga dhamaan 

doorashooyinka, ma aha doorashooyinka federaalka keliya. 

Sharciga gobolka wuxuu go'aan ka gaari doonaa sharuudaha dagganaashada 

muwaadiniinta dibadda ku nool in ay codkooda ka dhiibtaan doorashooyinka gobolka iyo 

federaalka. Brograamka Kaalmada Cod Bixinta Federaalka (Federal Voting Assistance 

Program) (FVAP) wuxuu leeyahay ilo loogu talo galay xubnaha adeegga, qoysaskooda, iyo 

muwaadiniinta ku sugan dibadda ee raba in ay codkooda dhiibtaan. Cod bixiyeyaasha waxay 

isticmaali karaan Tilmaanta Kaalmada Cod Bixinta (Voting Assistance Guide) FVAP si ay 

macluumaad dheeraad uga helaan cod bixinta gobolkooda, iyo sida loo codsado loona soo 

celiyo warqadda cod bixinta.
Maxay yahiin xuquuqda aan leeyahay cod bixiye ahaan?

Gobol kasta wuxuu leeyahay sharciyo xakuma sida loo fulliyo doorashooyinka, hase ahatee 

waxaa jira dhowr sharciyo federaal oo badbaadiya xuquuqda cod bixinta ay leeyahiin 

muwadiniinta Mareykanka ee loo ogol yahay. Sharciga Xuquuqda Cod Bixinta 1965 (1965 

Voting Rights Act) wuxuu reebay takoorka iyo wuxuu maamulada ka rabaa in dhamaan 

maamulada laga helo kaalmada cod bixinta marka laga reebo dhowr daruufo, iyo in 

Sharciga Cod Bixinta Kaalmee Mareykanka (Help America Vote Act) bixiso in (1) cod 

bixiyeyaasha waa in ay awood u leeyahiin in ay si gaar ah iyo si madax banaan codkooda u 

dhiibtaan, (2) waa in la siiyo fursad ay ku baddalaan ama ku saxaan warqadooda cod bixinta 

ka hor inta aysan dhiibanin, una (3) ogolaato cod bixiyeyaasha in ay codkooda u dhiibtaan si 

ku meel gaar ah ama ku dhiibtaan warqadda cod bixinta toosinta. 

Xuquuqda aad Leedahay Marka aad Dhiibatid Codkaada

Sharciyada doorashada federaalka waxay badbaadiyaan xuquuqda cod bixinta iyo hawsha 

doorashada. Guud ahaan, cod bixiyeyaasha waxay xaq u leeyahiin in:

• Ay dhiibtaan codkaada haddii ay weli ku jiraan safka marka goobta cod bixinta la 

xero 

• Ay weydiistaan warqad kale aad ku dhiibatid codkaada haddii ay wax kaa qaldaan 

• Ay weydiistaan warqadda cod bixinta ku meel gaarka haddii qofka uusan ku jirin 

liiska yaal goobta cod bixinta.

• Ay weydiistaan warqadda cod bixinta weydiisataa shaqaalaha goobta cod bixinta 

haddii ay u baahan yahiin kaalmo in loo akhriyo ama in ay fahmaan sida loo dhiibto 

codka.

• Aan la cabsi gelinin ama la dadeedin inta ay dhiibanayaan codkooda

Cod Bixinta Qofka Itaalka Darran

Sharciga federaalka wuxuu badbaadiyaa cod bixiyeyaasha itaalka darran. Marka la tilmaamo, 

cod bixiyeyaasha itaalka darran waxay xaq u leeyahiin in: 

• Ay si gaar ah iyo si madax banaan u dhiibtaan codkooda

• Ay helaan goob la tagi karo ay codkooda ka dhiibtaan lagana helo mashiino loogu 

talo galay cod bixiyeyaasha itaalka darran 

Cod bixiyeyaasha waxay:
• Kaalmo ka raadsan karaan shaqaalaha ku sugan goobta cod bixinta ee loo tababaray 

in ay isticmaalaan mashiinka cod bixinta la heli karo, ama

• La imaan karaan qof iyaga ku kaalmeeya in ay dhiibtaan codkooda 

Cod bixiyeyaasha waxay codsan karaan macluumaad ku saabsan taakuleynta cod bixinta, 

kaalmada cod bixinta, iyo hababka warqadda cod bixinta maqanaha ee la heli karo. 

Si aad u heshid macluumaad dheeraad ah, booqo eac.gov/vote ama la xariir Guddiga 

Kaalmada Doorashada Mareykanka (U.S. Election Assistance Commission), telefoonka 866-

747-1471 ama emailka listen@eac.gov. Macluumaadka ku saabsan Sharciga Mareykanka 

Itaalka Darran (Americans with Disabilities Act) waxaa laga heli karaa ada.gov. 

Ilo dheeraad ah

Isha ugu wanaagsan ee laga helo macluumaadka la xariira diiwaan gelinta cod bixiyaha 

gobolka iyo sharciyada cod bixinta waa xafiiska doorashooyinka gobolka ama deegaanka. 

Booqo eac.gov/vote si aad linki aad si degdeg ah ula xariirtid bogga internetks 

doorashooyinka gobolka ama agagaarka.

Waxaad macluumaad dheeraad ah oo ku saabsan sharciyada federaalka ka heli kartaa 

bogga internetka Qeybta Xuquuqda Madaniga (Civil Rights Division) justice.gov/crt/votingsection. 

Si aad u heshid sharciyada xuquuqda cod bixinta federaalka iyo badbaadinta, iyo 

macluumaadka kale ee la xariira cod bixinta, booqo usa.gov/voting iyo vote.gov.